Narodna skupština
20121224

Kao što vidite, ovde nema nikakve polemike, nego samo želimo da, kada se već toliko govorilo u javnosti o efektu nekog zakona, predlažemo da se to proveri i u praksi i da naši građani na taj način možda vrate malo više poverenja u ono što se govori u ovom domu i sa strane političara, da kada neko kaže stvarno toliko često da će ušteda biti 600 miliona evra, da imamo mehanizam, evo ga, kao neko iskusan u javnim finansijama ja sam ga predložio i DS, ponavljam, će glasati za rebalans budžeta koji bude obezbedio ovu verifikaciju onoga što treba da realizuje ovaj zakon, a to je ušteda od 600 miliona evra. Ukoliko uspete sledeće godine, vi koji sada držite vlast, da smanjite troškove za 600 miliona evra, mi ćemo vam na tome čestitati. Ali, ukoliko ne uspete, mislim da ćemo onda videti da je, nažalost, ovde bilo pre svega marketinškog, političkog trika, bez ikakve veze sa onim što je realna mogućnost i stvarnost u našoj zemlji. Hvala puno na vašoj pažnji.